b'\n_START_ARTICLE_\nK\xc4\x99stas Mi\xc5\xa1kinis\n_START_SECTION_\nBiografija\n_START_PARAGRAPH_\n1946-1948 m. mok\xc4\x97si Nedzing\xc4\x97s progimnazijoje, v\xc4\x97liau Senosios Var\xc4\x97nos mokykloje, 1952\xc2\xa0m. baig\xc4\x97 Seirij\xc5\xb3 gimnazij\xc4\x85. 1952-1956\xc2\xa0m. studijavo Lietuvos k\xc5\xabno kult\xc5\xabros instituto Pedagogikos fakultete, baig\xc4\x97 su pagyrimu. _NEWLINE_1956\xe2\x80\x931959\xc2\xa0m. Kauno 6-os vidurin\xc4\x97s mokyklos mokytojas. 1957\xe2\x80\x931960\xc2\xa0m. \xe2\x80\x9eSpartako\xe2\x80\x9c sporto draugijos bokso treneris. 1959\xe2\x80\x931961\xc2\xa0m. Kauno S. N\xc4\x97ries vidurin\xc4\x97s mokyklos direktoriaus pavaduotojas. 1961\xe2\x80\x931978\xc2\xa0m. Kauno 7-os vidurin\xc4\x97s mokyklos direktorius. 1962-1968\xc2\xa0m. Vilniaus pedagoginio instituto Filologijos fakultete studijavo lietuvi\xc5\xb3 kalbos ir literat\xc5\xabros specialyb\xc4\x99. 1972\xe2\x80\x931975\xc2\xa0m. mok\xc4\x97si LSSR mokytoj\xc5\xb3 kvalifikacijos instituto aspirant\xc5\xabroje, 1975\xc2\xa0m. pedagogikos moksl\xc5\xb3 kandidatas. _NEWLINE_Nuo 1979\xc2\xa0m. Lietuvos k\xc5\xabno kult\xc5\xabros instituto (nuo 1999\xc2\xa0m. LKKA) d\xc4\x97stytojas, 1979\xe2\x80\x931992\xc2\xa0m. Pedagogikos ir psichologijos katedros ved\xc4\x97jas, 1994\xe2\x80\x931995\xc2\xa0m. akademini\xc5\xb3 reikal\xc5\xb3 prorektorius, 1995\xe2\x80\x932001\xc2\xa0m. rektorius. Nuo 1988\xc2\xa0m. profesorius. 1991\xc2\xa0m. sta\xc5\xbeavo Sandvikos auk\xc5\xa1tojoje vadybos kolegijoje (Norvegija), 1998\xc2\xa0m. T\xc5\xabro (Pranc\xc5\xabzija), 2000\xc2\xa0m. Liuksemburgo universitetuose. 2001 m. apgyn\xc4\x97 habilituoto daktaro disertacij\xc4\x85 tema \xe2\x80\x9eK\xc5\xabno kult\xc5\xabros ir sporto specialist\xc5\xb3 rengimo tobulinimas\xe2\x80\x9c. 2002\xe2\x80\x932007\xc2\xa0m. ir Kauno technologijos universiteto bei \xc5\xa0iauli\xc5\xb3 universiteto d\xc4\x97stytojas, profesorius. _NEWLINE_1978\xe2\x80\x931992\xc2\xa0m. Kauno miesto pedagog\xc5\xb3 draugijos pirmininkas. 1999\xe2\x80\x932002\xc2\xa0m. Lietuvos kilnaus sportinio elgesio (Fair Play) komiteto prezidentas, nuo 2002\xc2\xa0m. viceprezidentas.  1999\xe2\x80\x932011\xc2\xa0m. Lietuvos olimpin\xc4\x97s akademijos viceprezidentas, 2006\xc2\xa0m. akademikas.  2004\xe2\x80\x932011\xc2\xa0m. Lietuvos sporto mokslo tarybos pirmininkas._NEWLINE_Palaidotas Eiguli\xc5\xb3 kapin\xc4\x97se.'